Heartbreak Hotel

«Heartbreak Hotel» er ein rock and roll-song gjort kjend av Elvis Presley. Songen vart spelt inn i Nashville i januar 1956 med Bill Black på bass, Scotty Moore på sologitar, D.J. Fontana på trommer og Floyd Cramer på piano. Dette var songen som gjorde Presley nasjonalt kjend i USA. Han vart gjeven ut som singel den 27. januar 1956 med «I Was The One» som B-side. «Heartbreak Hotel» vart den første singelen til Elvis som gjekk til topps på salslistene og ein av dei mestseljande singlane i 1956.

 Historie 

Dette var den første songen Elvis spelte for RCA Victor, og han valde sjølv ut songen. Han hadde tidlegare lovd medlåtskrivar Mae Boren Axton at han skulle spele songen inn. Produsent Steve Sholes var uroleg, men slo seg til ro med at Elvis visste kva han gjorde. 11. februar 1956 spelte Elvis songen på eit fjernsynsprogram, noko han gjorde fleire gonger i mars same året.

Songen er basert på ein 8-taktsblues og vart skrive av Thomas Durden, som då var steel-gitarist i Smiling Jack Herring and his Swing Billies,Thomas Durden og Mae Boren Axton, ei lærerinne i Jacksonville i Florida og mor til musikar og skodespelar Hoyt Axton. Elvis Presley fekk medlåtskrivarkredit for endringar han gjorde då han spelte inn songen.Elvis Presley: RCA Victor 6420 I eit intervju har Durden sagt at han ikkje kjende songen igjen etter at Elvis hadde gjort endringar til songen i studio, som tempoendring, frasering, tekst og det totale lydbilete.

Steve Sholes spelte inn songen i ein korridor for å få det spesielle ekkoet som vert nytta i songen. Sholes prøvde å gjenskape denne stilen frå Elvis sine plater på Sun Records. Sam Phillips på Sun hadde nytta to bandopptakarar og ei lita tidforskyving på Elvis sine tidlege innspelingar, ein teknikk ikkje RCA kjende til.Raymond, Susan (Director) (1987, Re-released 2000). Elvis '56 - In the Beginning (DVD). Warner Vision.

«Heartbreak Hotel» låg på førsteplass på Billboard si poplista i 8 veker, på countrylista i 17 veker og nådde 3. plass på R&B-lista. I 2006, meir enn 50 år etter han først vart gjeven ut, gjekk songen igjen inn på toppen av Billboard si salsliste då han vart gjeven ut på ny.

Songen er rangert på 45. plass på Rolling Stone si liste over dei 500 største songane gjennom tidene.

 Andre versjonar 

Mange artistar har spelt inn versjonar av songen eller spelt han på konsertar, som Paul McCartney, Merle Haggard, Van Halen, Jimi Hendrix, Guns N' Roses, Bruce Springsteen, Chet Atkins, George Harrison, The Doors, Led Zeppelin, 
Willie Nelson og Leon Russell, Sha Na Na, Lynyrd Skynyrd, Roger Miller, Justin Timberlake, Tanya Tucker, Tom Jones, Roger McGuinn, Ann-Margret, Frijid Pink, Homer and Jethro, Conway Twitty, Delaney and Bonnie, Katie Melua og Pat Boone.

Lister

Elvis Presley
 År Liste Plassering1956Billboard Top 100

Cashbox pop singles chart

Country and Western

UK Singles Chart

Rhythm & Blues Records1

1

1

2

51971UK Singles Chart10

Willie Nelson og Leon Russell
 År Liste Plassering1979Hot Country Songs1

 Kjelder 

 Denne artikkelen bygger på «Heartbreak Hotel» frå , den 25. september 2008. 
  oppgav desse kjeldene:
 Gray, Michael "Thomas Durden sin nekrkolog i The Guardian, 1999-10-28.

Kategori:Singlar frå 1956
Kategori:Songar frå 1956
Kategori:Elvis Presley-songar
Kategori:Songar på toppen av Billboard Hot Country Songs-lista
Kategori:Songar på toppen av Billboard-lista
 045
Kategori:Sentimentale kjærleikssongar
Kategori:Grammy Hall of Fame Award
Kategori:Songar om einsemd
Kategori:Songar om sjølvmord
Kategori:Songar produserte av Stephen H. Sholes
Kategori:Willie Nelson-songar
Kategori:Leon Russell-songar
Kategori:Roger Miller-songar
Kategori:Connie Francis-songar
Kategori:Suzi Quatro-songar
Kategori:Carola Häggkvist-songar
Kategori:Lynyrd Skynyrd-songar
Kategori:John Cale-songar
Kategori:Conway Twitty-songar
Kategori:New Jordal Swingers-songar
Kategori:Lynn Anderson-songar
Kategori:Hoyt Axton-songar
Kategori:James Gang-songar
Kategori:The Cramps-songar
Kategori:Bert Jansch-songar
Kategori:Albert King-songar
Kategori:The Chieftans-songar
Kategori:Link Wray-songar
Kategori:Johnny Cash-songar
Kategori:Tony Joe White-songar